b'\n_START_ARTICLE_\nFla\xc5\xbeolet\n_START_PARAGRAPH_\nFla\xc5\xbeoletni ton je v glasbeni terminologiji ton, ki ga lahko zaigramo na strunskih glasbilih in aerofonih. Na strunskih glasbilih ga dobimo tako, da zabrenkamo na struno, pri \xc4\x8demer se s prstom druge roke dotikamo enega od vozlov strune. Tako dobimo vi\xc5\xa1je harmonske tone strune._NEWLINE_Najpogostej\xc5\xa1i fla\xc5\xbeoleti se izvajajo na dvanajstem in sedmem polju ubiralke, ki ustrezata polovici in tretjini strune. \xc4\x8cetrtini ustreza peto polje._NEWLINE_Poznamo tudi umetne fla\xc5\xbeolete, dobimo jih tako, da struno na ubiralki stisnemo, z drugo roko pa se je hkrati dotaknemo na polovici nove dol\xc5\xbeine in jo zabrenkamo. Ta tehnika se obi\xc4\x8dajno uporablja samo za druge harmonske tone.'